[image: National Learning and Work Institute | EBSN]		[image: ]
Archwiliad Sgiliau Cymru: Galwad am dystiolaeth

Mae Llywodraeth Cymru wedi comisiynu Sefydliad Dysgu a Gwaith Cymru i gynnal Archwiliad Sgiliau ar gyfer Cymru. Nod Archwiliad Sgiliau Cymru yw rhoi gwybodaeth gadarn ar anghenion sgiliau Cymru ar hyn o bryd ac i’r dyfodol, ar lefel mor fanwl ag sy’n bosibl.
Fel rhan o’r ymchwil hwn, mae Dysgu a Gwaith yn casglu gwybodaeth drwy alwad am dystiolaeth gan randdeiliaid a hoffai gyfrannu tystiolaeth a/neu eu gwybodaeth am anghenion sgiliau yng Nghymru. Caiff yr wybodaeth hon ei dadansoddi ynghyd â thystiolaeth arall a gesglir yn ystod yr ymchwil i helpu dynodi blaenoriaethau Cymru ar gyfer sgiliau ar hyn o bryd ac i’r dyfodol. 
Llywodraeth Cymru yw’r rheolydd data ar gyfer yr ymchwil. Fodd bynnag, bydd Dysgu a Gwaith Cymru yn dileu unrhyw wybodaeth bersonol a roddir drwy’r galwad am dystiolaeth ac yn gwneud y data craidd yn ddi-enw cyn ei rannu gyda Llywodraeth Cymru.
Caiff yr wybodaeth a gesglir yn ystod y prosiect ei gynnwys mewn adroddiad a gyhoeddir ar wefan Llywodraeth Cymru ac efallai mewn cyhoeddiadau eraill gan Dysgu a Gwaith Cymru a Llywodraeth Cymru.
Eich dewis chi yn llwyr yw cymryd rhan yn yr ymchwil hwn ai peidio. Fodd bynnag mae eich barn a’ch profiadau yn bwysig er mwyn helpu i lywio polisïau Llywodraeth Cymru.
Y cyswllt ar gyfer yr ymchwil hwn yn Dysgu a Gwaith Cymru yw Corin Egglestone, Dirprwy Bennaeth Ymchwil
Cyfeiriad E-bost: corin.egglestone@learningandwork.org.uk 
Rhif ffôn: 029 2037 0900 

HYSBYSIAD PREIFATRWYDD
Pa wybodaeth bersonol ydym ni yn ei dal ac o ble y cawn ni yr wybodaeth yma?
Caiff data personol ei ddiffinio dan Reoliad Cyffredinol Diogelu Data y Deyrnas Unedig (GDPR y DU) fel unrhyw wybodaeth yn gysylltiedig â pherson adnabyddadwy y gellir gwybod pwy yw ef/hi yn uniongyrchol neu’n uniongyrchol drwy gyfeiriad at ddynodydd.
Gallech fod wedi dod i wybod am y galwad hwn am dystiolaeth drwy wybodaeth a gafodd ei rhannu gyda Llywodraeth Cymru, sefydliadau eraill neu eich sefydliad eich hun, neu drwy eich diddordeb eich hun yn y pwnc neu drwy i chi ymwneud â’r pwnc.
Fel arall, gallai Dysgu a Gwaith Cymru fod wedi eich gwahodd chi neu eich sefydliad yn uniongyrchol i gyfrannu tystiolaeth neu wybodaeth. Lle mae Dysgu a Gwaith Cymru wedi cysylltu â chi yn uniongyrchol, gallai Llywodraeth Cymru, sy’n dal eich gwybodaeth oherwydd eich rôl a’ch cyswllt yn gweithio gyda Llywodraeth Cymru,  fod wedi rhoi eich enw a’ch cyfeiriad.  Fel arall, gallai Dysgu a Gwaith Cymru hefyd fod wedi defnyddio gwybodaeth gyswllt sydd ar gael yn gyhoeddus i gysylltu â chi neu gael eich manylion cyswllt gan sefydliad neu randdeiliad arall a wnaeth eich awgrymu fel cyswllt perthnasol ar gyfer yr ymchwil yma.
Fel rhan o’r galwad am dystiolaeth, bydd gennych yr opsiwn i roi enw, teitl swydd a chyfeiriad e-bost fel y gallwn gysylltu â chi os oes gennym unrhyw gwestiynau am eich ymateb. Eich dewis chi yn llwyr yw rhoi’r wybodaeth hon ai peidio. Gallwch ddal i gymryd rhan yn y galwad am dystiolaeth heb roi’r manylion hyn.
Eich dewis chi yn llwyr yw cymryd rhan yn yr ymchwil hwn ai peidio ac os na ddymunwch gymryd rhan neu dderbyn nodiadau atgoffa yna gofynnir i chi ateb yr e-bost gwahoddiad hwn a chaiff eich manylion eu tynnu. Dim ond ar gyfer dibenion yr ymchwil yma y bydd Dysgu a Gwaith Cymru yn defnyddio eich enw, teitl swydd a chyfeiriad e-bost.
Os ydych yn dewis rhoi data personol ychwanegol fel rhan o’r ymchwil byddwn yn ceisio peidio eich adnabod o’r ymatebion a roddwch na chysylltu pwy ydych gyda’ch ymatebion.
Os ydych yn gwneud ymholiad neu gŵyn ac yn rhoi data personol yn gofyn am ymateb, dim ond i’r swyddog perthnasol y bydd yr ymchwilydd yn anfon y cais ymlaen ac wedyn bydd yn ei ddileu o ddata’r ymchwil.
Beth yw’r sail gyfreithiol ar gyfer defnyddio eich data?
Y sail gyfreithiol ar gyfer prosesu gwybodaeth yn y casgliad data yma yw ein tasg gyhoeddus; hynny yw, gweithredu ein hawdurdod swyddogol i ymgymryd â rôl a swyddogaethau craidd Llywodraeth Cymru. 
Eich dewis chi yn llwyr yw cymryd rhan yn yr ymchwil hwn ai peidio. Mae astudiaethau ymchwil fel hyn yn bwysig i Lywodraeth Cymru gasglu gwybodaeth a thystiolaeth y gellir eu rhoi ar waith am ei gallu i gyflawni blaenoriaethau’r llywodraeth. Er enghraifft, gellid defnyddio’r ymchwil a gesglir yn yr ymchwil i helpu llywio cynlluniau a phenderfyniadau yn ymwneud â sgiliau, cyflogadwyedd, polisi addysg a hyfforddiant, cynllunio a gwneud penderfyniadau. 
Pa mor ddiogel yw eich data personol?
Caiff gwybodaeth bersonol a roddir i Dysgu a Gwaith Cymru ei chadw ar serfiwr diogel bob amser. Dim ond nifer  gyfyngedig o ymchwilwyr sy’n gweithio ar y prosiect hwn fydd â mynediad i’r data. Caiff unrhyw ddeunydd copi caled yn ymwneud â’r prosiect ei gadw dan glo yn swyddfa Dysgu a Gwaith Cymru. Dim ond ar gyfer dibenion ymchwil y bydd Dysgu a Gwaith Cymru yn defnyddio’r data hwn. Mae gan Dysgu a Gwaith Cymru ardystiad Hanfodion Seiber.
Pan fydd Dysgu a Gwaith Cymru yn cynnal arolygon, maent yn defnyddio rhaglen meddalwedd arolygon o’r enw Smart Survey. Rydym wedi sicrhau fod Smart Survey yn cydymffurfio â GDPR y Deyrnas Unedig ac yn cyflawni ein disgwyliadau ynghylch diogelwch unrhyw ddata a gesglir drwy’r feddalwedd.
Mae gan Dysgu a Gwaith Cymru weithdrefnau ar gyfer trin unrhyw amheuon am dorri diogelwch data. Os amheuir fod toriad, bydd Dysgu a Gwaith Cymru yn hysbysu Llywodraeth Cymru am hyn a byddant yn eich hysbysu chi ac unrhyw reoleiddiwr perthnasol lle mae’n ofyniad cyfreithiol arnom i wneud hynny.
Bydd Dysgu a Gwaith Cymru yn defnyddio’r wybodaeth a gesglir i lunio adroddiad a gyhoeddir ar wefan Llywodraeth Cymru. Ni fydd yr adroddiad yn cynnwys unrhyw wybodaeth y gellid ei defnyddio i wybod pwy yw cyfranogwyr unigol.
Am ba mor hir y byddwn ni yn cadw eich data personol?
Bydd Dysgu a Gwaith Cymru yn cadw data personol yn ystod y cyfnod contract a bydd yn dileu unrhyw ddata personol na chafodd eisoes ei dynnu yn ystod trawsysgrifio o fewn tri mis ar ddiwedd y contract. Mae hyn yn cynnwys eich manylion cyswllt.

Hawliau unigol
Dan GDPR y DU, mae’r hawliau canlynol gennych yng nghyswllt yr wybodaeth bersonol a roddwch fel rhan o’r ymchwil hwn, yn benodol mae gennych yr hawl:
· I gael mynediad i gopi o’ch data eich hun;
· I ni unioni camgymeriadau yn y data hwn;
· I wrthwynebu neu gyfyngu prosesu (mewn rhai amgylchiadau);
· I’ch data gael ei ‘ddileu’ (mewn rhai amgylchiadau); a
· I gyflwyno cwyn i Swyddfa’r Comisiynydd Gwybodaeth, sef ein rheoleiddiwr annibynnol ar gyfer diogelu data.
Manylion cyswllt Swyddfa’r Comisiynydd Gwybodaeth yw: ICO, Wycliffe House, Water Lane, Wilmslow, Cheshire, SK9 5AF. Ffôn: 0303 123 1113. Gwefan: www.ico.org.uk
Mwy o Wybodaeth
Os oes gennych fwy o gwestiynau am sut y bydd Llywodraeth Cymru yn defnyddio’r data a roddwyd fel rhan o’r astudiaeth yma neu’n dymuno gweithredu eich hawliau yn defnyddio Rheoliad Cyffredinol Diogelu Data y DU, cysylltwch â:
Enw: Daniel Burley
Cyfeiriad E-bost: Daniel.Burley002@Gov.Wales 
Rhif ffôn: 03000250721

Gellir cysylltu â Swyddog Diogelu Data Llywodraeth Cymru yn:
Llywodraeth Cymru, Parc Cathays, Caerdydd, CF10 3NQ, E-bost: DataProtectionOfficer@gov.wales. 

